钦定古今图书集成/明伦汇编/官常典/第739卷 > 段豸 张汝舟 李铨
## 钦定古今图书集成/明伦汇编/官常典/第739卷 > 段豸 张汝舟 李铨

按《明外史忠义传》：“豸字世高，泽州人。隶籍锦衣卫。举
弘治十五年进士，授河南府推官。正德时，历兵科都
给事中。刘瑾既诛，言官疏劾瑾党，豸预焉。谪枣强知
县。六年七月，流贼薄城下，豸誓众固守，矢石俱发。一
日间，贼三进三却，斩其渠魁一人，从贼二百馀人。贼
怒，攻围益急。参将宋振驻兵东门，与贼对语，不发一”
矢。越三日城陷。豸身中数矢一枪，犹瞋目奋臂，大呼
杀贼，遂被害。贼屠其城，死者四千八百馀人。事闻，赠
太仆少卿，赐祭，世荫锦衣百户。明年正月，贼入大城
县，知县张汝舟、主簿李铨迎战，为所杀。赠汝舟光禄
丞，赐祭，录其一子；铨赠知县。有司给棺殓，还其丧。